শুভেন্দু-শাশ্বত ‘দুই পুরুষ’ বইয়ের প্রচ্ছদ উন্মোচন

বাংলা ছবির দুই বলিষ্ঠ অভিনেতা শাশ্বত চট্টোপাধ্যায় ও তাঁর বাবা প্রয়াত শুভেন্দু চট্টোপাধ্যায়কে নিয়ে একটি বই আগামী কলকাতা পুস্তক মেলায় প্রকাশিত হতে চলেছে। উপস্থিত থাকবেন অভিনেতা শাশ্বত। বইটির নাম ‘দুই পুরুষ’। গতকাল বিবেকানন্দ হলে বইটির প্রচ্ছদ উন্মোচন হল। বইটির অনুলিখন সন্ময় দে। এই বইটিতে থাকবে বাংলা ছবির দুই প্রজন্মের অভিনেতার অনেক অজানা কথা।প্রায় দু বছর ধরে সন্ময়বাবু শাশতর সঙ্গে কথা বলে এই বই লিখেছেন। যেখানে অভিনেতা শাশ্বতর বেশ কিছু অপ্রকাশিত ব্যক্তিগত ছবি পাঠকরা দেখতে পাবেন। সঙ্গে থাকবে শুভেন্দু চট্টোপাধ্যায়েরও কিছু না দেখা ছবি। অনেক অজানা তথ্য। এই মুহূর্তে মুম্বইতে একটি হিন্দি ছবির শুটিংয়ে ব্যস্ত অভিনেতা শাশ্বত।এদিন অভিনেতা ভাস্বর চট্টোপাধ্যায়ের লেখা একটি বইয়েরও প্রচ্ছদ উন্মোচন হয়। বইটির নাম ‘C/o প্ল্যানচেট’ । অনুষ্ঠানের ভাস্বর বলেন, প্লানচেট নিয়ে মানুষের নানা রকমের ভুল ধারণা আছে। এই বইতে আমি সেই সমস্ত বিষয়গুলি সামনে আনার চেষ্টা করেছি। বসাক বুক স্টোর প্রাইভেট লিমিটেডের পক্ষ থেকে এদিন এই দুটি ছাড়াও আরো বেশ কিছু লেখকের বইয়ের প্রচ্ছদ উন্মোচন হয়। যেগুলি আসন্ন কলকাতা বইমেলায় প্রকাশিত হবে।